শুক্রাণু
মানব শুক্রাণু হ্যপ্লয়েড কোষ অর্থাৎ এতে ক্রোমোসোমের সংখ্যা এর উৎপাদক কোষের ক্রোমোসোম সংখ্যার অর্ধেক। মানব শুক্রাণুতে ২৩টি ক্রোমোসোম থাকে যা ডিম্বাণুর ২৩টি ক্রোমোসোমের সাথে যুক্ত হয়ে ২x২৩ ক্রোমোসোম বিশিষ্ট ডিপ্লয়েড জাইগোট সৃষ্টি করে।
শুক্রাণুর আকার বিভিন্ন জীবে বিভিন্ন হয়ে থাকে এবং এটি শুক্রাণুর একটি বিশেষ বৈশিষ্ট যার মাধ্যমে একটি জীব থেকে অন্য জীবকে আলাদাভাবে চিহ্নিত করা যায়।
আন্তঃলিঙ্গ
ব্ল্যাকলেস, ফস্টো-স্টারলিং এট অল. এর মতানুযায়ী, ১.৭ শতাংশ মানুষের জন্ম হয় আন্তঃলিঙ্গ হিসেবে। লিওনার্ড স্যাক্সের মতে, "আন্তলিঙ্গকে ঐ সকল শর্তে সীমাবদ্ধ রাখা উচিত যেগুলোতে ক্রোমোজোমের সেক্সের সঙ্গে ফিনোটাইপীয় সেক্সের কোন সঙ্গতি নেই, অথবা যার ফিনোটাইপ পুরুষ বা মহিলা হিসেবে চিহ্নিত করা সম্ভব নয়।", যা প্রায় ০.০১৮%। এই সংজ্ঞায় ক্লাইনফেল্টার সিনড্রোম এবং অন্যান্য অনেক বৈচিত্র্যকে বাদ দেয়া হয়েছে।